wickkiey/tamil-wikipedia-chunked huggingface dataset:
# வார்ப்புரு:Metadata South Africa/doc

This is the parent of a collection of templates used by and to populate various infobox fields with statistical and structural information. The various subtemplates take a single parameter - either a Municipal Demarcation Board municipality code (in the case of the "muni" templates) or a populated place code from the 2001 census (List) - and returns appropriate statistical information about the municipality or place. Errors are logged in this category.  
List of subtemplates:
- Municipalities: (used by ):
- (Name)
- (Land area in km2)
- (Population - 2011)
- (Racial breakdown of population - 2011)
- (Linguistic breakdown of population - 2011)  
returns:  
names and coordinates should be added separately. A reference is included automatically, but more can be added in the 'ref' field:  
returns:  
<includeonly>  
</includeonly>
# வெப்ப வளிமண்டலம்

**வெப்ப வளிமண்டலம்** (thermosphere) அல்லது **வெப்ப மண்டலம்** என்பது புவியின் வளிமண்டலத்தில் நான்காவதாக உள்ள அடுக்கு ஆகும். இது இடை மண்டலத்திற்கும் புறவளிமண்டலத்திற்கும் நடுவே காணப்படுகின்றது. 80 - 85 கி.மீ. முதல் 640+ கி.மீ. வரை வெப்பநிலை உயரத்துடன் அதிகரிக்கின்றது. வானொலி அலைகள் இம்மண்டலத்தில் தெறிப்படைந்து பூமியை அடையும் செய்மதிகள் இம்மண்டலத்திலேயே அதிகளவில் காணப்படும்.  
பூமியின் தரைமட்டத்தில் இருந்து மேலே போகப்போக வெப்பநிலை தொடர்ந்து வீழ்ச்சியடைகிறது. மேலே போகப்போக காற்றின் அடர்த்தி குறைகிறது. காற்றின் அடர்த்தி குறையும் போது அதில் தேங்கக்கூடிய வெப்பம் குறைந்து போகிறது. ஆனால் காற்றின் அடர்த்தி மிகவும் குறைந்துவிடும் போது அதிலுள்ள அணுக்கள், மூலக்கூறுகள் ஆகியவற்றின் எண்ணிக்கையும் வெகுவாகக் குறையும். ஆனால் விழுகிற வெயிலில் அவற்றுக்கு அதிகமான பங்கு கிடைக்கும். அவற்றின் இயக்க ஆற்றல் மிக அதிகமாகி விடுகிறது. அதை வெப்பநிலை என்கிறோம். விண்வெளியில் 16 கிலோமீட்டருக்கு மேற்பட்ட உயரங்களில் இந்த விளைவு மேம்பட்டுத் தெரிகிறது. அதனால் கொஞ்ச தூரத்திற்கு வெப்பநிலை மாறிலியாக இருக்கும். 80 கிலோமீட்டருக்கு மேல் வெப்ப நிலை உயரத் தொடங்குகிறது என்று 1960களில் ஏவப்பட்ட ராக்கெட்டுகள் கண்டுபிடித்துள்ளன. 480 கிலோ மீட்டர் உயரத்தில் அணுக்கள், மூலக்கூறுகள் ஆகியவற்றின் வெப்ப நிலை 1000 செல்சியஸ் டிகிரியை எட்டி விடுகிறது. ஆனால் அங்கு அணுக்களின் எண்ணிக்கை மிகவும் குறைவாக இருப்பதால் அப்பகுதியில் தேங்குகிற மொத்த வெப்ப ஆற்றல் குறைவாகத்தானிருக்கும். இந்தப் பகுதிக்கு வெப்ப வளிமண்டலம் என்று பெயர்.
# வங்காளதேச விடுதலை நாள்

, வங்காளதேச விடுதலைப் போரில் உயிரிழந்த போராளிகளுக்காக கட்டப்பட்டுள்ள நினைவுக் கட்டிடம்]]
**வங்காளதேச விடுதலை நாள்** (*Independence Day of Bangladesh*, *ஷதினோட்டா திபோசு*), வங்காளதேசத்தின் தேசிய விடுமுறை நாளாகும். இது அந்நாட்டினுள் **மார்ச் 26** என்றும் குறிப்பிடப்படுவதுண்டு. பாக்கித்தானியப் படையினரால் மார்ச் 25, இரவுநேரத்தில் கைது செய்யப்படுவதற்கு முன்னால் *நாட்டுத் தந்தை* பொங்கோபொந்து சேக் முஜிபுர் ரகுமான் பாக்கித்தானிலிருந்து விடுதலை பெற்றதாக அறிவித்ததை நினைவு கூரும் வண்ணம் கொண்டாடப்படுகின்றது.
# சாதியோ இசுமிருதி சௌதோ

**ஜாதியோ ஸ்மிருதி ஷௌதோ** (*Jatiyo Sriti Shoudho*, ) அல்லது **தேசிய ஈகையர் நினைவிடம்** பாக்கித்தானிடமிருந்து பிரிந்து விடுதலைப் பெறக் காரணமாக அமைந்த 1971இல் நடந்த வங்காளதேச விடுதலைப் போரில் உயிர் ஈந்தவர்களின் வீரத்தையும் ஈகையையும் நினைவில் நிறுத்துமாறு கட்டமைக்கப்பட்டுள்ள வங்காளதேசத்தின் தேசிய நினைவுச் சின்னமாகும். இந்த நினைவுச் சின்னம் தலைநகர் டாக்காவிலிருந்து வடமேற்கே ஏறத்தாழ 35&nbsp;கி.மீ. தொலைவில் சாவார் உள்மாவட்டத்தில் அமைந்துள்ளது. இதனை சையது மைனுல் உசைன் வடிவமைத்துள்ளார்.
# சாதியோ இசுமிருதி சௌதோ

## History

இந்த நினைவகத்திற்கான திட்டங்கள் 1976இல் தீட்டப்பட்டன. நினைவகம் அமைப்பதற்கான இடம் தேர்ந்தெடுக்கப்பட்டு சாலைகளும் நிலமும் மேம்படுத்தப்பட்ட பிறகு, தேசிய அளவில் கட்டிட வடிவமைப்பிற்கான போட்டி 1978ஆம் ஆண்டு சூன் மாதம் நடத்தப்பட்டது. இதில் கலந்துகொண்ட 57 வடிவமைப்புகளில் சையது மைனுல் உசைனின் வடிவமைப்பு தேர்ந்தெடுக்கப்பட்டது. முதன்மைக் கட்டமைப்பும் செயற்கை ஏரியும் மற்ற வசதிகளும் 1982இல் நிறைவுற்றன. திசம்பர் 16, 1982இல் இது பொதுமக்களுக்கு திறக்கப்பட்டது.
# பரிமாற்று விசை

**பரிமாற்று விசை** (exchange force) என்பது துகள் இயற்பியலில் விசை ஏந்திகளைப் பரிமாற்றம் செய்து கொள்வதால் ஏற்படும் விசையைக் குறிக்கிறது.  
அணுக்கருவுக்குள் நேர்மின் கொண்ட புரோட்டான்களும், மின் நடு நிலையான நியூட்டரான்களும் இருப்பதாக 1930 களின் தொடக்கத்தில் கண்டுபிடிக்கப்பட்டது. ஆனால் நேர்மின் கொண்ட புரோட்டான்களை அணுக்கருவைப் போன்றதொரு சிறிய இடத்தில் நெருக்கி வைக்கும்போது அவற்றுக்கிடையில் மகத்தான விலக்கு விசைகள் தோன்றும். அப்படியிருக்கையில் அணுக்கருவுக்குள் அவை எப்படி ஒன்றாகக் கூட முடிந்தது என்பது புதிராக இருந்தது. 1932ஆம் ஆண்டில் வெர்னர் ஐசன்பர்க் புரோட்டான்களும் நீயுட்ரான்களும் மிக விரைவாக மின்களைப் பரிமாறிக் கொள்வதால் அணுக்கரு ஒன்றாய்க்கூடியிருக்கிறது என்ற கருத்தை வெளியிட்டார். இத்தகைய பரிமாற்றம், மின்களின் விலக்கு விசைகளைச் சமாளித்துத் துகள்களை ஒன்றாய்ச் சேர்த்து வைப்பதாக இருக்கலாம். மின்களை பரிமாறிக் கொள்ளப்படும்போது ஒரு கவர்ச்சி விசை உண்டாவதாய்த் தெரிகிறது. ஆனால் மின்கள் பரிமாறிக் கொள்ளப்படுவதால் மட்டுமே ஓர் அணுக்கருவில் துகள்களைப் பிடித்து வைக்கப் போதுமான அளவுக்கு விசை தோன்ற முடியுமென்று அவரால் நிரூபிக்க முடியவில்லை. 1935ஆம் ஆண்டில் ஹிடேகி யுகாவா என்ற ஜப்பானிய இயற்பியலார் மேசான் என்ற துகள் இருப்பதாகக் கருத்து வெளியிட்டார். மின்களுடன் மெசான்களும் பரிமாறிக் கொள்ளப்பட்டால் புரோட்டான்களையும் நியூட்ரான்களையும் அணுக்கருவுக்குள் கூட்டி வைக்கப் போதுமான கவர்ச்சி விசை தோன்ற முடியுமெனக் கணக்குகள் காட்டின.  
வேறு பல விசைகளுக்கும் இத்தகைய துகள் பரிமாற்றம் காரணமாக இருக்கலாம். ஒளியணுக்கள் உமிழப்படுவது அல்லது உட்கவரப்படுவதன் காரணமாக மின்காந்த விசைகளும், ஈர்ப்பியான் (graviton) என்ற துகள்கள் பரிமாறிக் கொள்வதால் நிறையீர்ப்பு விசைகளும் தோன்றுவதாக இருக்கலாம்.
# எட்வார்டு சார்லசு பிக்கரிங்

**எட்வார்டு சார்லசு பிக்கரிங்** (Edward Charles Pickering) (யூலை 19, 1846 – பெப்ரவரி 3, 1919), ஒரு அமெரிக்க வானியலாளரும் இயற்பியலாளரும் ஆவார். இவர் இன்னொரு வானியலாளரான வில்லியம் என்றி பிக்கெரிங் என்பவரின் தமையன். கார்ல் வோகல் என்பவருடன் இணைந்து பிக்கரிங், நிறமாலை இரும விண்மீன்களை முதல்முதலாகக் கண்டுபிடித்தார். இவர் *இயற்பியச் செயல்முறைகளின் கூறுகள்* (Elements of Physical Manipulations) (2 தொகுதி, 1873–76) என்னும் நூலை எழுதியுள்ளார்.
# எட்வார்டு சார்லசு பிக்கரிங்

## வரலாறு

பிக்கரிங் பொசுட்டன் இலத்தீன் பள்ளியில் படித்தார். 1865ல் ஆவார்டில் அறிவியல் இளநிலைப் பட்டம் பெற்றார். பட்டம் பெற்ற பின்னர் பிக்கரிங் மசச்சூசெட்சு தொழில்நுட்ப நிறுவனத்தில் இயற்பியல் கற்பித்தார். பின்னர், 1877ல் ஆவார்டு கல்லூரி வானாய்வகத்தின் பணிப்பாளராகப் பொறுப்பேற்று 1919ல் இறக்கும்வரை அங்கே பணிபுரிந்தார். அங்கே பணிபுரிந்த காலத்தில் ஒளிப்படங்கள் மூலம் விண்மீன் நிறமாலைகளைச் சேகரிப்பதில் பெரும் முன்னேற்றங்களை ஏற்படுத்தினார்.  
ஆவார்டில் ஆன்னி ஜம்ப் கெனான், ஃஎன்றியேட்டா சுவான் லீவிட், அந்தோனியா மோரி என்பவர்கள் உள்ளிட்ட 80 பெண்களைப் பணிக்கு அமர்த்தினார். இவர்கள் ஆவார்டு கல்லூரி வானாய்வகத்தில் பல முக்கிய கண்டுபிடிப்புக்களை நிகழ்த்தினர். பிக்கரிங்கினால் வெளியிடப்பட்ட, செஃபியட்டுக்கான காலமுறை மின்னொளித் தொடர்பு குறித்த லேவிட்டின் கண்டுபிடிப்பு, அண்டத் தூரங்கள் குறித்த தற்கால விளக்கங்களுக்கான அடிப்படையாக அமைந்தது. 1876ல் உருவான அப்பலாச்சியன் மலைச் சங்கத்தின் இணை நிறுவனர்களில் இவரும் ஒருவர்.
# எட்வார்டு சார்லசு பிக்கரிங்

## கண்டுபிடிப்புக்கள்

பெரிய பட்டகம் ஒன்றை ஒளிப்படத் தகட்டுக்கு முன்னே வைப்பதன் மூலம், பல விண்மீன்களின் நிறமாலைகளை ஒரே நேரத்தில் ஒளிப்படம் எடுக்கும் முறையொன்றை 1882ல், பிக்கரிங் உருவாக்கினார். இவர், வில்லியமினா பிளெமிங் என்பவருடன் சேர்ந்து, எழுத்துக்களை அடிப்படையாகக் கொண்ட நிறமாலை வகுப்புக்களுக்கான வகைப்பாட்டு முறை ஒன்றை வடிவமைத்தார். முதலில் ஆவார்டு விண்மீன் வகைப்பாடு என அறியப்பட்ட இம்முறை என்றி டிரேப்பர் விபரப்பட்டியலுக்கு அடிப்படையாக அமைந்தது.  
ஆவார்டு கல்லூரி வானாய்வகம் உலகம் முழுவதிலும் அறியப்படுவதற்கும், மதிக்கப்படுவதற்கும் காரணமானவர் பிக்கரிங் ஆவார். இது இன்றும் மதிக்கப்படுகின்ற ஒரு வானாய்வகமாகவும், திட்டமாகவும் விளங்குகிறது.
# எட்வார்டு சார்லசு பிக்கரிங்

## தகைமைகள்

**விருதுகளும் தகைமைகளும்**  
- அமெரிக்க கலை, அறிவியல் கல்விக்கழகத்தின் உறுப்பினர் (1867)  
- அரசு வானியல் கழகத்தின் பொற்பதக்கம் (1886, 1901)  
- பிரெஞ்சு அறிவியல் கல்விக்கழகத்தின் வைசு பரிசு (1888)  
- அமெரிக்கத் தேசிய அறிவியல் கல்விக்கழகத்தின் என்றி டிரேப்பர் பதக்கம் (1888)  
- புரூசு பதக்கம் (1908)  
**இவர் பெயரால் வழங்குபவை**  
- நிலாவில் உள்ள குழிப்பள்ளம் ஒன்று பிக்கரிங் ((நிலாக்)குழிப்பள்ளம் என வழங்கப்படுகிறது.  
- செவ்வாயில் உள்ள குழிப்பள்ளம் ஒன்று பிக்கரிங் (செவ்வாய்க்)குழிப்பள்ளம் என வழங்கப்படுகிறது.  
- சிறுகோள் 0ன்று 784 பிக்கரிங்கியா என வழங்கப்படுகிறது.  
(இவை எல்லாம் இவரது உடன்பிறப்பான வில்லியல் என்றி பிக்கரிங்கின் பெயரோடு இணைந்து வழங்கப்படுகின்றன)
# வண்ணப்படிவுப் பிரிகை

**வண்ணப்படிவுப் பிரிகை** (chromatography) என்பது கலவைகளைப் பிரிப்பதற்கான ஒரு வகை தொழில்நுட்பத்தின் பொதுவான பதமாகும்.
# வண்ணப்படிவுப் பிரிகை

## வரலாறு

உயிருள்ள திசுக்களின் வேதியியல் பண்புகளைக் கண்டுபிடிக்க முயற்சி செய்யும்போது திசுக்களில் ஏராளமான சேர்மங்கள் இருப்பதும், அவற்றில் பல ஒரே மாதிரியான பண்புகளைக் கொண்டிருப்பதும் பெருத்த இடைஞ்சல்கள். அந்தச் சேர்மங்களைத் தனித்தனியாகப் பிரிப்பது மிகவும் கடினம். உதாரணமாக, இலைகளில் ஒரே மாதிரியான பண்புகளுள்ள நிறமிச் சேர்மங்கள் பல உள்ளன. அவற்றை தனித்தனியாகப் பிரிக்கவும் அவற்றின் பண்புகளைக் கண்டுபிடிக்கவும் முடியாமல் இருந்தது. இந்த சிக்கலைத் தீர்க்க மைக்கேல் ஸ்வெட் (Mikhail Tsvet) என்ற ரஷ்யத் தாவரவியல் நிபுணர் 1900 இல் ஒரு வழி கண்டுபிடித்தார். அவர் இழைகளிலுள்ள நிறமிச் சேர்மங்களின் கலவையை எடுத்து அவற்றைப் பெட்ரோலியம் ஈதர் திரவத்தில் கரைத்தார். ஒரு நீண்ட கண்ணாடிக் குழலில் சுண்ணாம்புக்கல் பொடியைத் திணித்து வைத்து, அதற்குள் அந்தக் கரைசலை ஊற்றினார். பெட்ரோலியம் ஈதர் சுண்ணாம்புக்கல் பொடிகளைத் கடந்து போய்விட்டது. ஆனால் நிறமிச் சேர்மங்கள் பொடித் துகள்களில் ஒட்டிக் கொண்டு பின் தங்கிவிட்டன. அதன் பிறகு அவர் அந்தக் குழாய்க்குள் மேலும் பெட்ரோலிய ஈதரை ஊற்றிக் கொண்டிருந்தார். நிறமிகள் கொஞ்சம் கொஞ்சமாகக் கீழே இறங்கின. அவற்றில் வெவ்வேறு நிறமிச் சேர்மங்கள் வெவ்வேறு வேகங்களிலிறங்கின. ஒவ்வொரு நிறமிச் சேர்மும் சுண்ணாம்புக் கல் பொடியுடன் ஒட்டிக் கொண்டிருக்கிற உறுதி, அது பெட்ரோலிய ஈதரில் கரைகிற திறமை ஆகியவற்றைப் பொறுத்து இந்த வேகம் அமைந்தது. இதன் காரணமாக வெவ்வேறு நிறமிச் சேர்மங்கள் தனித்தனியான வளையங்களாய்ப் பிரிந்து நின்றன. இவ்வாறு சிவப்பு, ஆரஞ்சு, மஞ்சள் நிறங்களில் பல வளையங்கள் தோன்றின. இதன் காரணமாக ஸ்வெட் இந்த உத்திக்கு வண்ணப்படிவுப் பிரிகை எனப் பொருள்படுகிற குரோமடோகிராபி (chromatography) என்று பெயரை அளித்தார்.  
மிகவும் உபயோகமாக இருந்த இந்த உத்தியில் பல மாறுதல்கள் கொண்டுவரப்பட்டன. குழல்களில் சுண்ணாம்புக்கல் பொடிக்குப் பதிலாக இன்னும் அதிகச் செயல் திறனுள்ள பொடிகள் நிரப்பட்டன. சாதாரண மையுறிஞ்சும் தாள்களைக் கூட பயன்படுத்தி வண்ணப்படிவுப் பிரிகை செய்ய முடிந்தது. இப்போது நிறமற்ற சேர்மங்களைப் பிரிக்கவும் இந்த உத்தி பயன்படுத்தப்படுகிறது. ஆனால் வண்ணப்படிவுப் பிரிகை என்ற பெயர் மற்றும் மாறவில்லை.
# வண்ணப்படிவுப் பிரிகை

## மேலும் பார்க்க

- வளிம வண்ணப்படிவுப் பிரிகை
- இரத்தம் பதப்படுத்தலில் நிறப்பகுப்பியல்
# லேர்னியன் ஐதரா

**லேர்னியன் ஐதரா** (Lernaean Hydra) என்பது கிரேக்கத் தொன்மவியலிலும் உரொமத் தொன்மவியலிலும் காணப்படும் ஒரு வகைப் நீர் வாழ்ப் பாம்பு ஆகும். லேர்னா எனப்படும் ஏரியில் ஒன்பது தலைகளைக் கொண்ட இது வாழ்ந்து வந்ததாக கூறப்படுகிறது. இதனுடைய தலைகள் வெட்ட வெட்ட இரண்டு மடங்காக பெருகும் ஆற்றல் படைத்திருந்தன. இதன் உடல் நாயைப் போன்று அமைந்திருந்தது. இது வெளியிடும் மூச்சுக்காற்றும் நச்சுத்தன்மை வாய்ந்ததாகும். ஒன்பது தலைகளில் நடுவில் காணப்பட்ட தலை ஒருபோதும் அழியாத ஆற்றலைக் (Immortal) கொண்டிருந்தது.
# லேர்னியன் ஐதரா

## தொன்மவியல்

### ஹேர்க்குலிஸின் இரண்டாம் வேலை

லேர்னியன் ஐதராவைக் கொல்வதே ஹேர்க்கியூலஸிற்குக் கொடுக்கப்பட்ட இரண்டாவது வேலையாகும். தனது மருமகனான அயோலசுடன் இணைந்து தேரில் லேர்னா ஏரி இருந்த இடத்திற்கு ஹேர்க்கியூலஸ் சென்றான். அதீனா தெய்வத்தின் ஆலோசனைப்படி நெருப்பு அம்புகளால் ஐதராவின் எட்டுத்தலைகளையும் ஹேர்க்கியூலஸ் வீழ்த்தினான். இவ்வாறு ஹேர்க்கியூலஸ் ஐதராவுடன் மும்முரமாக சண்டையில் ஈடுபட்டுக்கொண்டிருந்த பொழுது எரா தெய்வம் அவனைக் கொல்வதற்காக கொடிய நண்டொன்றை அனுப்பினாள் எனினும் தனது பலமான கால்களால் அந்நண்டின் ஓட்டை உடைத்து அதனை ஹேர்க்கியூலஸ் கொன்றான். பின்னர் அதீனா தெய்வம் வழங்கிய பொன் வாளால் அவ்வைதராவின் அழியா சக்தி பெற்ற தலையை வெட்டினான். பின்னர் ஐதராவின் இரத்தத்தை தன்னுடைய சில அம்புகளின் முனையில் தோய்த்தெடுத்தான். எரா தெய்வம் ஹேர்க்கியூலஸினால் கொல்லப்பட்ட நண்டை வானில் உடுத்தொகுதியாக மாற்றியமைத்தாள்.  
இவ்வேலையை செய்து முடிப்பதற்கு ஹேர்க்கியூலஸினால் அயோலசின் உதவி நாடப்பட்டமையால் இவ்வேலை யுரிஸ்தியஸ் மன்னனால் கணக்கில் எடுக்கப்படவில்லை. இதற்குப்பதிலாக வேறொரு வேலை கொடுக்கப்பட்டது.
# கொழும்பு விவேகானந்தா கல்லூரி

**விவேகானந்தா கல்லூரி** (*Vivekananda College*) இலங்கை தலைநகர் கொழும்பில் உள்ள ஒரு அரசினர் தேசியப் பாடசாலை ஆகும். கொழும்பில் ஆரம்பிக்கப்பட்ட முதலாவது இந்துப் பாடசாலை ஆகும். இது 1926 மார்ச் 24 இல் ஆரம்பிக்கப்பட்டது.
# கொழும்பு விவேகானந்தா கல்லூரி

## வரலாறு

சுவாமி விவேகானந்தர் 1897 ஆம் ஆண்டில் இலங்கைக்கு வருகை தந்ததை நினைவு கூரும் முகமாகவும், கொழும்பு வாழ் இந்து மாணவர்களின் வசதிக்காகவும் 1926 ஆம் ஆண்டு மார்ச் 25 24 இல் கொழும்பு விவேகானந்த சபையினரால் கொட்டாஞ்சேனையில் இரண்டு ஆசிரியர்களுடனும், 25 மாணவர்களுடனும் ஆரம்பப் பாடசாலையாக ஆரம்பிக்கப்பட்டது. இதன் திறப்பு விழாவில் சுவாமி விபுலானந்தர், சுவாமி சச்சிதானந்தன் ஆகியோர் கலந்து கொண்டனர். முதலாவது அதிபராக கே. அருணாசலம் பொறுப்பேற்றார். முகாமையாளராக அருணாசலம் மகாதேவா பணியாற்றினார். 1962 ஆம் ஆண்டில் அரசு இப்பாடசாலையைப் பொறுப்பேற்றது.  
1952 ஆம் ஆண்டில் இப்பாடசாலை க.பொ.த (சா.த) வகுப்புகளை ஆரம்பித்தது. 1963 இல் மகா வித்தியாலயமாகத் தரமுயர்த்தப்பட்டு க.பொ.த (உ.த) வகுப்பு வரை மாணவர்களைப் பயிற்றுவித்தது. 1990 ஆம் ஆண்டில் பாடசாலை வளவினுள் சித்தி விநாயகர் கோயில் கட்டப்பட்டது. 2011 இல் இங்கு சுவாமி விவேகானந்தர், விபுலானந்தர், ஆறுமுக நாவலர் ஆகியோரது உருவச்சிலைகள் நிறுவப்பட்டன.  
1996 ஆம் ஆண்டில் இது தேசியப் பாடசாலையாகத் தரமுயர்த்தப்பட்டது.
# கொழும்பு விவேகானந்தா கல்லூரி

## பாடசாலை அதிபர்கள்

- கே. அருணாசலம்
- கே. வி. செல்வதுரை (1950-59)
- வி. நடராசா (1959-65, 1970-73)
- எஸ். மகேசன் (1973-83)
- எஸ். மாணிக்கவாசகர் (1983-90)
- எஸ். தில்லைநாதன் (1991-95)
- டி. சந்தோசம் (1998-2005)
- திருமதி வி. பரசுராமன் (2011-13)
- ஆர். இராமையா (2013-2020)
- திருமதி சி. ரவிந்திரிக்கா (2020-2022)
- மூ. மூவேந்தன் (இன்று)
# சேலியமேடு

**சேலியமேடு** *(Seliamedu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு வடக்கில் இக்கிராமம் அமைந்துள்ளது.
# சேலியமேடு

## எல்லைகள்

மேற்கில் பாகூர் கிராமம், வடக்கில் தமிழ்நாட்டைச் சேர்ந்த கீழ்குமாரமங்கலம் கிராமம், கிழக்கில் தமிழ்நாட்டைச் சேர்ந்த நாகப்பனூர், தெற்கில் குடியிருப்புபாளையம் மணப்பட்டு ஆகியன சேலியமேடு கிராமத்திற்கு புவியியல் எல்லைகளாக அமைந்துள்ளன.
# சேலியமேடு

## சாலைப் போக்குவரத்து

வில்லியனூர் – பாகூர் சாலையில் சேலியமேடு கிராமம் அமைந்துள்ளது. மேலும் திம்மநாயக்கன்பாளையம் – பாகூர் சாலையுடனும் இக்கிராமம் இணைக்கப்பட்டுள்ளது.
# சேலியமேடு

## கிராமங்கள்

சேலியமேடு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.
- சேலியமேடு
- அரங்கனூர்
# சேலியமேடு

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் சேலியமேடு கிராமம் இருக்கிறது
# கேரள சுவர் ஓவியங்கள்

**கேரள சுவர் ஓவியங்கள் (Kerala mural paintings) **என்பவை கேரளத்தின் பாரம்பரிய தொன்மவியல் சார்ந்த சுதை ஓவியத்தைக் குறிப்பிடுவன ஆகும். இவை தென்னிந்தியாவின் கேரளத்தில் உள்ள பழங்காலக் கோயில்கள், தேவாலயங்கள், அரண்மனைகள் ஆகியவற்றில் வரையப்பட்டுள்ளன. இந்த பாரம்பரிய சுவரோவியங்கள் பெரும்பாலானவை கி.பி. 9 முதல் 12ஆம் நூற்றாண்டுக்கு இடைப்பட்டவை ஆகும்.
# கேரள சுவர் ஓவியங்கள்

## ஓவியங்கள் காணப்படும் இடங்கள்

கேரள சுவரோவியங்களில் தலைசிறந்தவை உள்ள இடங்கள் பின்வருமாறு; ஏற்றுமானூரில் உள்ள சிவன் கோயில், மட்டஞ்சேரி அரண்மனை மற்றும் வடக்குநாதன் கோவிலில் உள்ள இராமாயண ஓவியங்கள், காயம்குளம் அருகிலுள்ள கிருஷ்ணபுரம் அரண்மனையில் உள்ள கஜேந்திர மோட்சம் ஓவியம், பாலக்காடு மாவட்டம், மன்னானார்க்காடு, பள்ளிகுருப் மகாவிஷ்ணு கோயிலில் உள்ள அனந்தசயண ஓவியம், திருவனந்தபுரம் பத்மநாபசாமி கோயில் கருவறையில் உள்ள சுவரோவியங்கள் மிக்க புகழ்பெற்றவை. சில பழைய, பெரிய சுவரோவியங்கள் கேரளத்தில் உள்ள சேப்பாடு, ஆலப்புழா கிருத்தவ தேவாலயங்களிலும் காணக்கிடைக்கின்றன மேலும் பள்ளிக்கரா, திருவல்லா தேவாலயங்களில் ( ஒரு டசன் பழைய ஏற்பாடு ஓவியங்கள்), அங்கமாலி ( நரகம், கடைசி தீர்ப்புநாள் ஆகிய ஓவியங்கள் பெரிய அளவில் உள்ளன), அக்காப்பரம்பு தேவாலயம் ஆகிய கிருத்துவக் கோயில்களில் சிறந்த ஓவியங்களைக் காணலாம்.
# கேரள சுவர் ஓவியங்கள்

## ஓவியங்கள்

கேரள சுவரோவியங்களில் இன்றைய கன்னியாகுமரி மாவட்டம் குலசேகரம் அருகில் உள்ள திருநந்திக்கரை குகைக்கோயிலிலில் மற்றும் திருவஞ்சிக்குளம் ஆகிய இடங்களில் உள்ளவை பழமைவாய்ந்த கேரளத்தின் தனிச்சிறப்பான ஓவியங்களாக கருதப்படுகின்றன. கேரளத்தின் நுண்கலை சுவர் ஓவியங்கள் வளர்ந்த கோயில்கள் உள்ள இடங்கள் திருக்கோடித்தனம், ஏற்றுமானூர், வைக்கம், புந்தரிகம்புரம், உடையனபுரம், திருபுரங்கோடு, குருவாயூர் , குமரமநல்லூர், ஆய்மனம், திருச்சூர் வடக்குநாதன் கோயில், கண்ணூர் தொடிக்காலம் கோயில், திருவனந்தபுரம் பத்மநாபசுவாமி கோயில் போன்றவை ஆகும். தேவாலயங்களில் உள்ள சுவரோவியங்கள் என்றால் ஒல்லூர், சாலக்குடி, அங்கமாலி, அக்காபரம்பு, கஞ்சூர், பள்ளிக்கரா, இடப்பள்ளி, வெச்சூர், செப்பாடு, முலந்துருத்தை ஆகியவை ஆகும், மேலும் காயம்குளம் அருகில் உள்ள கிருஷ்ணாபுரம் அரண்மனை, பத்மநாப்புரம் அரண்மனை போன்ற அரண்மனைகளிலும் ஓவியங்கள் உள்ளன.  
பாரம்பரிய ஓவியங்கள் வரைய வண்ணங்கள் எல்லாம் இயற்கையான முறையில் தயாரிக்கப்படுகின்றன பூக்களில் இருந்தும் தாவர எண்ணெயில் இருந்தும் தயாரிக்கப்படுகின்றன. இந்த பாரம்பரிய ஓவியங்கள் குறித்து தீவிரமாக ஆராய்ச்சிகள் செய்து அதை ஸ்ரீ சங்கரா சமஸ்கிருத கல்லூரி, போன்ற இடங்களில் கற்பிக்கப்பட்டு ஈடுபாடு மிக்க கலைஞர்கள் உருவாக்கப்பட்டு வருகின்றனர். இதனால் கேரள சுவர் ஓவியம் பரவலாகப் பயன்பாட்டுக்கு வந்திருக்கிறது. கேரளாவின் மேலும் பல கல்லூரிகளில் கேரள சுவர் ஓவியம் பாடமாக நடத்தப்படுகிறது. அங்கு கல்வி கற்று வெளியே வரும் மாணவர்களால் இந்தக் கலை இப்போது புத்துணர்வு பெற்றுள்ளது. சுவர் ஓவியமாக மட்டுமின்றி கேன்வாசிலும் இவற்றை வரைகிறார்கள். இதனால் கோயில்களிலும் அரண்மனைகளிலும் மட்டும் அழகு சேர்ந்த இந்தச் சுவர் ஓவியங்கள் எல்லாத் தரப்பினர்களின் வீடுகளிலும் இப்போது அழகு சேர்க்கின்றன.
# கேரள சுவர் ஓவியங்கள்

## கேரள ஓவியத்தின் வரலாறு

இந்தக் கேரள ஓவியங்கள் களமெழுத்து என்னும் சடங்கு வடிவத்திலிருந்து வந்ததாகச் சொல்லப்படுகிறது. களமெழுத்து என்பது தெய்வ உருவங்களைக் கோலமாக இடும் முறை ஆகும். மேலும் தமிழகத்தின் பல்லவ ஓவியக் கலை வடிவத்தையும் கேரள சுவர் ஓவியங்கள் உள்வாங்கிக் கொண்டதாகச் சொல்லப்படுகிறது. சோழர் காலத்து ஓவியங்களுடன் இந்த சுவர் ஓவியங்களுக்கு உறவு இருப்பதாகவும் ஆய்வுகள் வெளியாகியுள்ளன.
# யாங்மிங்சன்

**யாங்மிங்சன் தேசிய பூங்கா** (*Yangmingshan National Park*) என்பது தைவான் நாட்டின் தாய்பெய் நகரம் மற்றும் புது தைபெய் நகரம் ஆகிய இரண்டு நகரங்களுக்கு மத்தியில் அமைந்திருக்கும் அந்நாட்டின் ஒன்பது தேசிய பூங்காக்களுள் ஒன்றாகும். தைபெய் நகரத்தை சேர்ந்த பெய்ட்டு (Beitou) மற்றும் சிலின் (Shilin) மாவட்டங்களின் சில பகுதிகளும், புது தைபெய் நகரத்தை சேர்ந்த வண்லி (Wanli), ஜின்ஷன் (Jinshan) மற்றும் சன்ஷு (Sanzhi) மாவட்டங்களின் சில பகுதிகளும் இப்பூங்காவில் அடங்கும். இங்கு செர்ரி பூக்கள் (cherry blossoms), வெப்ப நீரூற்றுகள் (hot springs), சல்பர் படிவுகள் (sulfur deposits), fumaroles, கொடிய பாம்புகள், மற்றும் அழகிய மலை நடைப்பயண பாதைகள் ஆகியவைகள் மிகவும் பிரபலமானவை. குறிப்பாக, தைவான் நாட்டின் தைவான் மிக உயரமான எரிமலையாக கருதப்படும் ஏழு நட்சத்திர மலை (Seven Star Mountain, Qixing Mountain) இங்குதான் அமைந்துள்ளது.
# மணப்பட்டு

**மணப்பட்டு** *(Manappattu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தில் செல்லும் தேசிய நெடுஞ்சாலை 45ஏ க்குக் கிழக்கில் இரண்டு கிலோமீட்டர் தொலைவில் இக்கிராமம் அமைந்துள்ளது.
# மணப்பட்டு

## எல்லைகள்

மேற்கில் பாகூர் கிராமம், வடக்கில் பிள்ளையார்குப்பம் கிராமம், கிழக்கில் வங்காள விரிகுடா, தெற்கில் கிருட்டிணாவரம், புதுக்குப்பம் ஆகியன மணப்பட்டு கிராமத்திற்கு புவியியல் எல்லைகளாக அமைந்துள்ளன.
# மணப்பட்டு

## சாலைப் போக்குவரத்து

கன்னியக்கோயில் – மணப்பட்டு சாலை மூலம் மணப்பட்டு இதரபகுதிகளுடன் இணைக்கப்படுகிறது. மேலும் பனித்திட்டு – புதுக்குப்பம் சாலையும் மணப்பட்டை பிற பகுதிகளுடன் இணைக்கிறது.
# மணப்பட்டு

## கிராமங்கள்

மணப்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.
- மணப்பட்டு
- கன்னியக்கோயில்
- காட்டுக்குப்பம்
- வார்க்கால் ஓடை
# மணப்பட்டு

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் மணப்பட்டு கிராமம் இருக்கிறது.
# வங்காளதேசக் கொடி

**வங்களாதேசக் கொடி** அலுவல்முறையாக சனவரி 17, 1972இல் ஏற்கப்பட்டது. இது பச்சை வண்ணப் பின்னணியில் சிவப்பு வட்டத்துடன் காணப்படுகின்றது. சிவப்பு வட்டம் கொடி பறக்கும்போது கொடியின் மையத்தில் இருக்குமாறு சிறிதே கொடிக்கம்பம் பக்கமாக உள்ளது. சிவப்பு வட்டம் வங்காளத்தில் சூரியன் உதிப்பதைக் குறிக்கின்றது; தவிரவும் நாட்டு விடுதலைக்காக உயிர்துறந்தோரின் குருதியையும் குறிக்கின்றது. பச்சை வண்ணம் வங்காளதேசத்தின் பசுமையான நிலப்பரப்பைக் குறிக்கின்றது.  
இந்தக் கொடி 1971 வங்காளதேச விடுதலைப் போரில் பயன்படுத்தப்பட்டக் கொடியை ஒத்துள்ளது. அந்தக் கொடியில் சிவப்பு வட்டத்தினுள் வங்காளதேசத்தின் நிலப்படம் இருந்தது. 1972இல் இந்த நிலப்படம் நீக்கப்பட்டது. வங்காளதேச நிலப்படத்தை இருபுறமும் சரியாக காட்டப்படுவதில் இருந்த சிக்கலைத் தவிர்க்கவே வடிவமைப்பு மாற்றப்பட்டது.  
குடிசார் கப்பற்கொடியும் கடற்படை கப்பற்கொடியும் முறையே சிவப்பு அல்லது வெள்ளைப் பின்னணியில் தேசியக் கொடியை இடப்புற மேல்மூலைச் சதுரத்தில் (*canton*) கொண்டுள்ளன.
# வங்காளதேசக் கொடி

## உலக சாதனை

திசம்பர் 16, 2013 அன்று 42ஆவது வங்காளதேச வெற்றி நாள் கொண்ட்டாடங்களின்போது டாக்காவிலுள்ள சேர்-இ=பங்களா நகரில் உள்ள அணிவகுப்பு மைதானத்தில் 27,117 மக்கள் கூடி "மனிதக் கொடி"யை உருவாக்கினர்; இதனை உலகின் மிகப்பெரும் மனித தேசியக் கொடியாக *கின்னஸ் உலக சாதனைகள்* பதிவு செய்துள்ளது.
# கே . ஓமனக்குட்டி அம்மா

**கே . ஓமனக்குட்டி அம்மா** *( K. Omanakutty Amma)* என்பவர் ஒரு, கல்வியாளர், இசை ஆசிரியர் மற்றும் கர்நாடக இசைக் கலைஞர் ஆவார். இசைத்துறையில் ஆராய்ச்சி மற்றும் வெளியீடுகளால் இவர் நன்கு அறியப்படுகிறார். கதகளி இசையில் மேற்கொண்ட ஆராய்ச்சிகளால் இவருக்கு இத்துறையில் முனைவர் பட்டம் கிடைத்தது. தற்பொழுது இவர், கேரளப் பல்கலைக்கழகத்தில் இசைத்துறையின் துறைத் தலைவராகவும் பேராசியராகவும் பணிபுரிந்து வருகிறார். இதைத் தவிர இளம் இசைக் கலைஞர்களை ஊக்குவிக்கும் தனியார் அமைப்பான சங்கீத பாரதி அமைப்பின் தலைமைப் பொறுப்பாளாராகவும் பணிபுரிகிறார்.  
இவருடைய அண்ணன் எம்.சி.இராதாகிருட்டிணன் மலையாள திரைத்துறையில் ஒரு இசையமைப்பாளராகவும், தம்பி சிறீகுமார் ஒரு பின்னணிப் பாடகராகவும் இருக்கின்றனர். இவர்களைத் தவிர பி.அருந்ததி, கே.எசு.சித்ரா மற்றும் கே.எசு. ரேசுமி முதலியவர்களும் இவருடைய நெருங்கிய உறவினர்கள் என்பது குறிப்பிடத்தக்கது.
# வான் ஆலன் கதிர்வீச்சுப்பட்டை

**கதிர்வீச்சுப்பட்டை** என்பது பூமி போன்ற ஒரு காந்த கோளத்தை சுற்றியுள்ள சக்திவாய்ந்த அயனிகள் படலம். இப்படலம் அக்கோளின் காந்த சக்தியினால் நிலைநிறுத்தப்படுகிறது.  
பூமியில் இது போல் இரு படலங்கள் பொதுவாக காணப்படுகின்றன. இப்படலத்தை முதலில் அமெரிக்க இயற்பியலார் சேமுசு வான் ஆலன் (James Van Allen) என்பவர் கண்டுபிடித்ததால், பூமியில் காணப்படும் கதிர்வீச்சு பட்டை**வான் ஆலன் கதிர்வீச்சுப்பட்டை** (*Van Allen radiation belt*) என்ற பெயரில் அழைக்கப்படுகிறது. இந்த படலங்கள் பூமியின் காந்தப்புலத்தில் இயங்கும் எலக்ட்ரான்கள், புரோட்டான்கள் மற்றும் சிறிதளவு கதிர்வீச்சு ஆகியன இப்பகுதியில் அடங்கும். பூமியைச் சுற்றி சுமார் 400 கிலோமீட்டர் தொலைவு வரையுள்ள பகுதியே வான் ஆலன் கதிர்வீச்சு வளையம் எனப்படுகிறது. இப்படலங்களில் உள்ள அயனிகள் சூரியக் காற்று மற்றம் அண்டக் கதிர்கள் மூலம் வந்ததாகக் கருதப்படுகிறது.  
1958 ஆம் விண்ணில் செலுத்தப்பட்ட நான்காவது எக்சுபுளோரர் செயற்கைகோள் மூலம் பூமியிலிருந்து ஒரு குறிப்பிட்ட உயரத்தில் ஏராளமான ஆற்றல் மிக்க துகள்கள் நிறைந்திருப்பது உறுதி செய்யப்பட்டது. இவற்றில் பெரும்பாலானவை சூரியனிலிருந்து வந்தவை. அவை பூமியின் காந்தப்புலத்தில் சிக்கி வளிமண்டலத்துக்கு வெளியே பூமியைச் சுற்றி ஒரு தடியான போர்வையைப் போல் மூடிக் கொண்டிருக்கின்றன. இப்படலங்கள் பூமியிலிருந்து 1000 முதல் 6000 கிலோ மீட்டர் வரை காணப்படுகிறது.
# வங்காளதேச வெற்றி நாள்

**வெற்றி நாள்** ( *பிஜோய் திபோஸ்*) 1971இல் திசம்பர் 16 அன்று வங்காளதேச விடுதலைப் போரில் மித்ரோ பாகினிப் (நேசப்படைகள்) படைகள் பாக்கித்தானியப் படையை வென்றதை கொண்டாடும் வங்காளதேச தேசிய விடுமுறைநாளாகும். இந்நாளில் பாக்கித்தானியப் படைகளின் தலைமை தளபதி ஏ. ஏ. கே. நியாசி தனது படைகளுடன் மித்ரோ பாகினிப் படைகளின் தளபதி ஜகஜித்சிங் அரோராவிடம் சரணடைந்தார்; இது ஒன்பது மாதங்கள் நடைபெற்ற வங்காளதேச விடுதலைப் போரை முடிவுக்குக் கொண்டு வந்தது. அலுவல்முறையாக பாக்கித்தானிலிருந்து கிழக்கு பாக்கிஸ்தான் பிரிந்து வங்காளதேசம் உருவானது.
# வங்காளதேச வெற்றி நாள்

## இந்தியாவில் வெற்றி நாள்

இந்தியாவும் 1971இல் பாக்கித்தானை வென்ற நாளாக இந்த நாளை **விசய் திவசு** (*வெற்றி நாள்*) எனக் கொண்டாடுகின்றது.
# வங்காளதேச வெற்றி நாள்

## வெற்றிநாளைக் கொண்டாடும் விதமாக நடைபெற்ற நிகழ்வுகள்

- **1971**: பாக்கித்தான் ஸ்டேட் வங்கி வங்காளதேச வங்கியானது.
- **1972**: வங்காளதேச மக்கள் குடியரசின் அரசியலமைப்பு திசம்பர் 16 அன்று சட்டமாக இயற்றப்பட்டது.
- **1973**: விடுதலைப் போர் வீர விருதுகள் *வங்காளதேச கெசட்டில்* அறிவிக்கப்பட்டது.
- **1996**: வெற்றியின் வெள்ளிவிழா கொண்டாடப்பட்டது.
- **2007**: *பீர் சிரேஸ்தோ* (சீர்மிகு வீரர்) மதியுர் ரகுமானின் உடல் வங்காள தேசத்திற்கு திசம்பர் 10 அன்று மீட்டுவரப்பட்டது.
- **2013**: மிகக்கூடிய தன்னார்வலர்கள் பச்சை, சிவப்பு அட்டைகளுடன் ஒன்றுகூடி தேசிய அணிவகுப்பு மைதானத்தில் வங்காளதேசக் கொடி வடிவத்தை உருவாக்கி புதிய உலக சாதனையை உருவாக்கினர்.
# பலேடியம்(II) நைட்ரேட்டு

**பலேடியம்(II) நைட்ரேட்டு** *(Palladium(II) nitrate)* என்பது Pd(NO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீர் ஈர்க்கும் தன்மை கொண்ட இச்சேர்மம் செம்பழுப்பு நிறத்தில் திண்மமாகக் காணப்படுகிறது. நைட்ரிக் அமிலத்தில் ஒரு கரைசலாக, ஆல்க்கீன்களை இருநைட்ரேட்டு எசுத்தர்களாக மாற்றும் வினையில் இச்சேர்மம் வினையூக்கியாகப் பயன்படுகிறது. காற்றில்லா வெப்பமூட்டலின் போது இச்சேர்மம் பலேடியம் ஆக்சைடை உருவாக்குகிறது.  
பலேடியம் ஆக்சைடு நீரேற்றை நீர்த்த நைட்ரிக் அமிலத்தில் கரைத்து தொடர்ந்து அக்கரைசலைப் படிகமாக்குவதன் மூலம் பலேடியம் நைட்ரேட்டைத் தயாரிக்கலாம். மஞ்சள் கலந்த பழுப்பு நிறத்தில் நீர் ஈர்க்கும் பட்டகங்களாக இந்நைட்ரேட்டு படிகமாகிறது. பலேடியம் உலோகத்தை நைட்ரிக் அமிலத்துடன் வினைபுரியச் செய்தும் பலேடியம் நைட்ரேட்டைத் தயாரிக்கலாம்.
# மனமேடு

**மனமேடு** *(Manamedu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரியின் 11 அயலகச் சிற்றூர்களில் மனமேடும் ஒன்றாகும். பெண்ணையாற்றின் கரையில் அமைந்திருக்கும் இக்கிராமம், புதுச்சேரி - நெல்லிக்குப்பம் சாலைக்கு நுழைவாயிலாக இருக்கிறது.
# மனமேடு

## வரலாறு

ஆற்றங்கரையின் உயரமான பகுதியாக இருப்பதால் இவ்வூருக்கு மனமேடு என்ற பெயர் சூட்டப்பட்டுள்ளது. மணல்மேடு என்ற சொல் காலப்போக்கில் மனமேடு என்றும் அழைக்கப்படுகிறது.
# மனமேடு

## புவியியல்

ஒன்றியத் தலைமையிடமான பாகூருடன் மனமேடு எல்லைபுற சாலை வழியாக இணைக்கப்பட்டுள்ளது. மனமேடு பகுதியில், பெண்ணையாற்றின் குறுக்காக ஒரு பாலம் கட்டப்பட்டுவருகிறது. இப்பாலம் கட்டி முடிக்கப்பட்டு நிறைவு பெற்றவுடன், புதுச்சேரி – நெல்லிக்குப்பம் சாலைக்கு இன்றியமையாத ஒரு பாலமாகத் திகழப்போகிறது.
# மனமேடு

## கிராமங்கள்

மணமேடு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.
- மணமேடு
- கடுவனூர்
# மனமேடு

## அரசியல்

புதுச்சேரி மக்களவைத் தொகுதிக்குட்பட்டும், ,நெட்டப்பாக்கம் தொகுதியின் ஒரு பகுதியாகவும் மணமேடு கிராமம் இருக்கிறது.
# கவாஜா நசிமுத்தீன்

**சேர் கவாஜா நசிமுத்தீன்** (*Sir Khawaja Nazimuddin*, இந்தியப் பேரரசின் விருது) (; ; சூலை 19, 1894 – அக்டோபர் 22, 1964) டாக்கா நவாப் குடும்பத்தைச் சேர்ந்த அரசியல்வாதி ஆவார். லியாகத் அலி கான் கொலை செய்யப்பட்ட பிறகு அக்டோபர் 15, 1951 முதல் 1953 வரை 2வது பாக்கித்தான் பிரதமராக இருந்தார். அகில இந்திய முசுலிம் லீக்கின் உறுப்பினரான நசிமுத்தீன் பிரித்தானிய இந்தியப் பேரரசில் வங்காள மாகாணத்தின் இரண்டாவது பிரதமராக பணியாற்றியுள்ளார். பாக்கித்தான் நிறுவப்பட்ட பின்னர் 1948இல் முகமது அலி ஜின்னாவின் மறைவிற்குப் பின்னர் அதன் இரண்டாவது தலைமை ஆளுநராகப் பொறுப்பேற்றார். பிரதமர் லியாகத் அலி கானின் கொலையை அடுத்து நசிமுத்தீன் இரண்டாவது பிரதமரானார். தீவிர பழைமைவாதியான நசிமுத்தீன் பொதுமக்கள் விரும்பும் அரசியல்வாதியாக இல்லை.  
இவரது அரசு இரண்டு ஆண்டுகள் மட்டுமே நீடித்தது;ஆனால் உள்நாட்டுக் குழப்பங்களும் வெளிநாட்டு சிக்கல்களும் ஆட்சி கலைக்கப்படுவதற்கு காரணமாக அமைந்தன. 1953 இலாகூர் கலவரங்களை அடுத்து நசிமுத்தீன் முதன்முதலாக பஞ்சாபில் படைத்துறையாட்சியை அறிவித்தார். இவரது ஆட்சியில் வறுமை பெருகியதால் மேற்கு பாக்கித்தானில் சோசலிசக் கருத்துக்களும் கிழக்குப் பாக்கித்தானில் அவாமி லீக்கும் வலுப்பெற்றன. வங்காள மொழி இயக்கம் வலுப்பெற்றதை அடுத்து வளர்ந்த அவாமி லீக்கினால் முசுலிம் லீக்கின் தாக்கம் குறையலாயிற்று. வெளிநாட்டுறவில் ஐக்கிய அமெரிக்காவுடனும் சோவியத் ஒன்றியத்துடனும் இந்தியாவுடனுமான உறவுகள் மோசமடைந்தன; இந்நாடுகளில் பாக்கித்தானுக்கு எதிரான உணர்வுகள் மேலோங்கின.  
ஏப்ரல் 17, 1953இல் நசிமுத்தீன் அரசு கலைக்கப்பட்டது;1954இல் பொதுத் தேர்தலிலும் தோல்வியுற்றார். வங்காளத்தின் மற்றொரு அரசியல்வாதியான முகமது அலி போக்ரா பிரதமரானார். நீண்ட உடல்நலக் கேட்டை அடுத்து 1964இல் தமது 70ஆம் அகவையில் மரணமடைந்தார். நாட்டு மரியாதையுடன் டாக்காவில் அடக்கம் செய்யப்பட்டார்.
# ராமசரிதமானஸ்

, சீதை, இலட்சுமணன் மற்றும் அனுமன்]]  
***இராமசரிதமானஸ்*** (*Ramcharitmanas*, , சர்வதேச சமசுகிருத ரோமனாக்க அரிச்சுவடி: ŚrīRāmacaritamānasa), என்பது அவதி மொழியில் இயற்றப்பட்ட ஒரு இதிகாசம். இது இராமரின் மேல் அதீதமான பக்தி கொண்ட இந்தியாவைச் சேர்ந்த துளசிதாசர் என்பவரால் 16ம் நூற்றாண்டில் இயற்றப்பட்டது. “இராமசரிதமானஸ்” என்பதற்கு இராமரின் செயல்களைத் தொகுத்து எழுதப்பட்ட ஏரி என்று பொருள். இது இந்தி இலக்கியத்தில் ஒரு மிக பெரிய நூலாக கருதப்படுகிறது.. இந்த நூல் “வாழும் இந்திய கலாச்சாரத்தின் தொகுப்பு”, “இடைக்கால அதிசய இந்திய சரித்திர தோட்டத்தின் உயரமான மரம்”, “பக்தி இலக்கியத்தின் மிகச் சிறந்த நூல்”, “இந்திய மக்களின் அசையாத நம்பிக்கைக்கு அத்தாட்சியாக விளங்கும் நூல்” என்று பெருமையாகக் கூறப்படுகிறது.  
இராமசரிதமானஸ் என்கிற சமசுகிருத சரித்திரம் இராமாயணத்தின் கவிதை வர்ணனையாகக் கருதப்படுகிறது. இராமாயணம் என்பது ராமனை மையமாகக் கொண்டு எழுதப்பட்ட சரித்திரம். இராமன் இஷ்வாகு வம்சத்தை சேர்ந்தவர், அயோத்தியின் இளவரசர், இந்து மதத்தில் மஹா விஷ்ணுவின் அவதாரமாகக் கருதப்படுபவர். எனினும் இந்த நூல் வால்மீகி இராமாயணத்தின் மறு ஆக்கமில்லை என்று துளசிதாசர் குறிப்பிட்டுள்ளார். மேலும், இராமசரிதமானஸ் சிவனின் இருதயத்தில் பதிந்த கதை, சிவனால் பார்வதிக்கு உபதேசிக்கப்பட்டது என்றும், இதை தனது குருவான நரஅரிதாசரிடமிருந்து தெரிந்து கொண்டதாகக் கூறியுள்ளார். எனவே இந்த நூலைச் சிலர் துளசி கீர்த்தி ராமாயணம்(துளசிதாசரால் எழுதப்பட்ட ராமாயணம்) எனவும் கூறுவார்கள்.  
இராமசரிதமானஸ் என்ற இந்த நூல் ஏழு காண்டங்களைக் (அத்தியாயங்கள் அல்லது பாகங்கள்) கொண்டது. துளசிதாசர் இந்த ஏழு காண்டங்களையும் புனிதமான மானசரோவர் ஏரிக்கு அழைத்துச் செல்லும் ஏழு படிக்கட்டுகளுக்கு ஒப்பிடுகிறார். இவை இரண்டுமே உடலையும் மனதையும் ஒரு சேர தூய்மை படுத்தும் ஆற்றல் படைத்தவை என்பதால் அவ்வாறு குறிப்பிடுகிறார்.  
இராமசரிதமானஸ் நூலின் தனித்துவமான சிறப்பு என்னவென்றால், இந்த நூலின் எல்லா வரிகளிலும் ச்,ர்,த்,ம் (சீதாராம) என்ற எழுத்துக்கள் இடம் பெற்றிருக்கின்றன.  
இராமசரிதமானஸ் என்ற இந்த நூல் இராமரின் சரித்திரத்தை வட இந்தியாவில் உள்ள சாமானிய மக்கள் பாடவும் தியானிக்கவும் செய்ததில் முக்கியப் பங்கு வகிக்கிறது. துளசிதாசர் ஒரு மிகப் பெரிய சமஸ்க்ருத மொழிக் கவிஞராக இருப்பினும், இராமரின் சரித்திரம் சமஸ்க்ருத மொழி வல்லுநர்களை மட்டுமல்லாது சாமானிய மக்களையும் சென்றடைய வேண்டும் என்று கருதியுள்ளார். எனவே, அவர் இந்த நூலை வட இந்தியாவின் அவாதி பேச்சு வழக்கில் இயற்றியுள்ளார். இவ்வாறு அவர் இயற்றியதற்கு வாரணாசியைச் சேர்ந்த பல்வேறு கவிஞர்கள் அப்பொழுது கண்டனம் தெரிவித்துள்ளனர். எனினும், வேதங்கள் மற்றும் உபநிடதங்களின் சாராம்சம் சாமானிய மக்களுக்கு எளிதில் விளங்க வேண்டும் என்ற தனது கொள்கையில் உறுதியாக இருந்துள்ளார். இது பிற்காலத்தில், அனைவராலும் ஏற்றுக் கொள்ளவும் பட்டுள்ளது. இந்த நூல், ராம்லீலா போன்ற நாடகங்களின் தோற்றத்திற்கு காரணமாகவும் அமைந்துள்ளது.  
இந்த நூல் பக்தி இயக்கதைச் சேர்ந்த சகுணா பள்ளியால் இந்தி இலக்கியத்தில் இயற்றப்பட்டதாகவும் சிலர் கூறுவார்கள்.
# ராமசரிதமானஸ்

## பின்னணி

துளசிதாசர் இந்த நூலை அயோத்தி நகரில் விக்ரம் நாட்காட்டி 1631ல் (1574கி.பி) இயற்றியுள்ளார். இது சித்திரை மாதத்தின் ஒன்பதாவது நாள், அதாவது ஸ்ரீராமநவமி அன்று தொடங்கப்பட்டுள்ளது.  
இந்த நூல் எழுதப்பட்டபோது இந்தியாவில் முகலாய மன்னர் அக்பர் கோலோச்சினார்((1556-1605 CE) ). இதிலிருந்து துளசிதாசரும் ஆங்கிலக்கவிஞரான வில்லியம் ஷேக்ஸ்பியரும் சமகாலத்தைச் சேர்ந்தவர்கள் என்பது தெரிய வருகிறது.  
இந்த நூல் வால்மீகி இராமாயணத்தின் மறுஆக்கமாக கருதப்பட்டாலும் , அவாதி என்ற பேச்சு வழக்கில் எழுதப்பட்ட இந்த நூல் , மொழி பெயர்ப்பு இல்லை. உண்மையில், இந்த நூல் சமஸ்க்ருதம் மற்றும் பிற இந்திய மொழியில் எழுதப்பட்டுள்ள பல்வேறு இராமாயணங்களையும், புராணங்களையும் தழுவி உருவாக்கப்பட்டுள்ளது.  
இராமசரிதமானஸ் தாய்மொழி மறுமலர்ச்சிக்கு ஒரு தலைசிறந்த உதாரணமாகக் கருதப்படுகிறது. சிலர் இந்நூலை, சமஸ்க்ருத மொழிக்கு ஒரு சவாலாக எழுதப்பட்ட நூலாகக் கருதுகிறார்கள். ஆனால், இந்த நூல் சாமானிய மக்களுக்கு ஸ்ரீராமரின் சரித்திரத்தை எளிதில் புரிய வைப்பதற்காக எழுதியதாக ஆசிரியர் துளசிதாசரே கூறியுள்ளார்.
# ராமசரிதமானஸ்

## அமைப்பு

‘’இராமசரிதமானஸ்’’ ஏழு பாகங்கள் அல்லது காண்டங்களைக் கொண்ட நூல். முதல் இரண்டு பாகங்கள் – பால காண்டம்(குழந்தைப் பருவ அத்யாயம்), அயோத்யா காண்டம் (அயோத்தி அத்யாயம்) பாதி நூல் அளவிற்கு எழுதப்பட்டுள்ளது. மற்றவை – ஆரண்ய காண்டம் (கானக அத்யாயம்), கிஷ்கிந்தா காண்டம்(கிஷ்கிந்தா அத்யாயம்), சுந்தர காண்டம்(மகிழ்ச்சியான அத்யாயம்), இலங்கா காண்டம்(இலங்கை அத்யாயம்) மற்றும் உத்தர காண்டம்(ஏனைய அத்யாயம்). இந்த நூல் நான்கு அசைகளைக் கொண்ட சொற்றொடர்களால் எழுதப்பட்டுள்ளது. இதனை ஹிந்தியில் சௌப்பாய் என்று அழைப்பார்கள். இரு வரிக் கவிதைகளாகப் பிரிக்கப்பட்டுள்ளது. இதனை இந்தியில் தோஹா என்று அழைப்பார்கள்.
# ராமசரிதமானஸ்

## அமைப்பு

### அத்தியாயத்தின் தொடக்கத்தில் உள்ள பிரார்த்தனைப் பகுதி

*இராமசரிதமானஸ்* நூலின் ஒவ்வொரு அத்யாயமும் மங்களசரணம் அல்லது பிரார்த்தனைப் பகுதியுடன் தொடங்குகிறது. இவ்வாறு இறைப்பிரார்த்தனையுடன் நூலைத் தொடங்குவது இந்தியப் பரம்பரியமும் கூட. ஒவ்வொரு காண்டத்தின் முதல் மூன்று அல்லது நான்கு வரிகள் பிரார்த்தனைப் பாடலாக அமைக்கப்பட்டுள்ளது.  
**பால காண்டம்** அறிவு, ஞானம், பேச்சு மற்றும் மங்களத்திற்குரிய ஹிந்துக் கடவுளான சரஸ்வதி மற்றும் கணபதியின் புகழைப் பாடும் விதமாக எழுதப்பட்டுள்ளது.  
**அயோத்யா காண்டம்** சிவனைப் பிரார்த்திக்கும் பாடலுடன் தொடங்குகிறது. * எவருடைய மடியில் மலையரசியின் மகள் பொலிவுடன் அமர்ந்திருக்கிறாளோ, எவர் ஆகாய கங்கையைத் தனது தலையில் சுமக்கிறாரோ, எவருடைய பிறையில் அந்த பிறைச்சந்திரன் ஓய்வெடுக்கிறானோ, எவருடய தொண்டை ஆலகால விஷத்தைப் பிடித்துக் கொண்டுள்ளதோ, எவருடைய மார்பு சர்பத்திற்கு இடமளிக்கிறதோ, எவருடைய உடலைச் சாம்பல் அலங்கரிக்கிறதோ, எவர் எல்லா கடவுளுக்கும் தலைவனாக விளங்குகிறரோ, எவர் இந்த உலகத்தை அழிக்கும் வல்லமை படைத்தவரோ, அப்படிப்பட்ட எங்கும் நிறைந்த சந்திரனைப் போன்ற சிவபெருமான் என்றும் என்னைக் காக்கட்டும்*  
எல்லா காண்டங்களும் முறையாக ஆசிரியர் கோஸ்வாமி துளசிதசாரால் இயற்றப்பட்டுள்ளது. உதாரணத்திற்கு, கிஷ்கிந்தா காண்டம் இவ்வாறாக முடிகிறது:  
<>  
மொழிபெயர்ப்பு : "இவ்வாறாக ஸ்ரீஇராமசரிதமானஸின் நான்காவது காண்டம் மானசரோவர் ஏரியின் நான்காவது படியையும் ஸ்ரீராமர் கலியுகத்தின் அதர்மங்களை அழிப்பார் என்பதையும் கூறி முற்றிற்று." இதில் சதுர்தஹ் எனும் சொல் நான்கு என்பதைக் குறிக்கும். ஒவ்வொரு அத்யாயமும் அந்த எண்ணை மட்டும் குறித்து முற்றுப் பெறுகிறது.
# ராமசரிதமானஸ்

## கதை

*இராமசரிதமானஸ்* என்ற இந்த நூல் மூன்று உரையாடலை மையமாக வைத்து எழுதப்பட்டுள்ளது. அவை சிவனுக்கும் பார்வதிக்கும் இடையே நடந்த உரையாடல் , முனிவர்கள் பாரத்வாஜருக்கும் யாக்யவல்க்கியருக்கும் இடையே நடந்த உரையாடல், கக்புஷுன்டிக்கும் கருடனுக்கும் இடையே நடந்த உரையாடல். மேலும், சில கவிஞர்கள் இதனூடே துளசிதாசருக்கும் பகவான் இராமருக்கும் இடையே நடந்த உரையாடலும் இடம்பெற்று இருப்பதாகக் கூறுகிறார்கள் .
# ராமசரிதமானஸ்

## கதை

### கிஷ்கிந்தா காண்டம்

**கிஷ்கிந்தா அத்யாயம்**  
ரிஷ்யமுக மலையின் உச்சியிலிருந்து, சுக்ரீவன் இராமரும், இலக்குவனும், மலையின் அடிவாரத்தில் இருப்பதைக் கண்டார். அனுமனிடம், தன்னுடைய சகோதரன் பாலி அனுப்பிய ஆட்களாக இருப்பரோ என வினவினார். அனுமன் பிராமணனாக வடிவம் எடுத்து அவர்களை அணுகினார். இராமரின் சுயரூபத்தை அறிந்த அனுமன் அவரின் புண்ணிய பாதங்களில் விழுந்து ஆசி பெற்றார். இதை சுக்ரீவனிடம் எடுத்துக் கூறிய அனுமன், அவர்களோடு சேர்ந்து சீதையைத் தேடும் பணியில் இறங்கினார். அப்பொழுது, சுக்ரீவன் தன்னுடைய தமையன் பாலியால் தான் ஏமாற்றப்பட்டத்தைக் கூறினார். இராமர் பாலியை வாதம் செய்து, கிஷ்கிந்தா நாட்டின் மன்னராக சுக்ரீவனையும், இளவரசாரக பாலியின் மகன் அங்கதனையும் பட்டாபிஷேகம் செய்து வைத்தார். அதோடு சீதையைக் கண்டுபிடிக்க உதவுவதாக அளித்த உறுதியை சுக்ரீவன் மறந்தான். இராமர் கடுங்கோபம் கொண்டு, இலக்குவனை சுக்ரீவனை அழைத்து வருமாறு சொன்னார். இலக்குவன் அரசவையில் நுழைந்து அந்த நகரைச் சாம்பலாக்குவதாக சபதமிட்டார். பயந்த சுக்ரீவன், இராமரின் கால்களில் விழுந்து மன்னிப்பு கோரினார்.
சுக்ரீவன் உடனே, கரடிப் படையையும் குரங்கு படையையும் எல்லா திசைகளிலும் தேடுமாறு ஏற்பாடு செய்தார். அனுமனால் மட்டுமே சீதையைக் கண்டுபிடிக்க இயலுமென்று இராமர் எண்ணினார். எனவே, இராமர் அனுமனிடம், சீதையின் பிரிவு தன்னை மிகவும் வாட்டுவதாகக் கூறி கணையாழியைக் கொடுத்தார். அங்கதன், நளன், கேசரி, ஜாம்பவான் மற்றும் அனுமன் தெற்குத் திசையை நோக்கிச் சென்றனர். கரையை அடைந்த அவர்கள், ஜாம்பவானும் அங்கதனும் கரையின் அருகே ஒரு குகையைக் கண்டனர். அந்த குகையில் ஜடாயுவின் அண்ணனான சம்பாதி வசிப்பதைக் கண்டனர். சம்பாதி வானரப் படையிடம் சீதை அசோக வனத்தில் இலங்கையில் இருப்பதாகக் கூறினார். அந்த தீவு 400 மைல் தொலைவில் இருப்பதாகவும், அந்த தூரத்தைக் குதித்துத் தாண்டக் கூடிய ஒருவரால் மட்டுமே அங்கே சென்றடைய முடியுமென்று கூறினார். அனுமனால் மட்டுமே அதைச் செய்ய முடியுமென்று ஜாம்பவான் முடிவு செய்தார்.
# ராமசரிதமானஸ்

## கதை

### சுந்தர காண்டம்

**மகிழ்ச்சியான காண்டம்**  
ஜாம்பவானின் கருத்தை ஏற்று அனுமன், அருகிலிருந்த மலையின் உச்சியின் மீதேறி, வானில் பறக்கலானர். இடையில் பாம்புகளின் தாயான சுரசையின் கேள்விகளுக்கு பதில் அளித்தார். சமுத்ர அரக்கி அனுமனை பறவை என்றெண்ணி பிடிக்க நினைத்தது. அவளை வென்று அனுமன், இலங்கையின் கரையில் இறங்கினார். அங்கு மிக அழகான தோட்டங்களையும், குளங்களையும், எரிகளையும் கண்டார். அனுமன் இராமரை எண்ணி சிறிய உருவம் எடுத்து இலங்கையில் நுழைந்தார். அங்கு அரக்கி லங்கினியை கைககளால் தாக்கி பூமியில் விழச் செய்தார்.
அனுமன் அரண்மனைகளிலும் தோட்டங்களிலும் தேடினார். பின்னர் ஸ்ரீ ஹரியின் நாமம் கேட்கும் இடத்தை நோக்கி நடந்தார். அது இராவணனின் தம்பி விபீஷணனுடையது. அங்கு சென்று, இராமரின் புராணத்தை அனுமன் கூறினார். பின்னர் அசோக வனத்தில் சீதையைக் கண்டார். சீதை அமர்ந்திருந்த மரத்தின் கிளையில் அமர்ந்து, அடுத்து என்ன செய்வதென்று யோசித்தார்.  
இராவணன் சீதையை நோக்கி வருவதையும் தன்னை ஒரு முறை பார்க்குமாறு கெஞ்சுவதையும் கண்டார். இராவணன் சீதையின் தலையை அறுப்பதாக் கூறியும் சீதை அஞ்சவில்லை. இராவணனின் மனைவி மண்டோதரி அவனைச் சமாதானப்படுத்தி அழைத்துச் சென்றாள். அனுமன், இராவணன் மீதிருந்த சினத்தை மிகுந்த பிரயாசைக்குப் பின் அடக்கிக் கொண்டார். பின்னர், அனுமன், இராமரின் துதிகளை மெல்லிய குரலில் பாடினார்.பின்னர் தான் யார் என்று சீதையிடம் கூறி, கணையாழியை அளித்தார். மிகுந்த மகிழ்ச்சியுடன் சீதை அனுமனை ஆசீர்வதித்து பல வரங்கள் அளித்தாள்.  
அனுமன் சீதையிடம் தான் மிகுந்த பசியுடன் இருப்பதாகக் கூறி, அந்த தோட்டத்திலிருந்து பழங்கள் புசிக்க அனுமதி கேட்டார். பாதி பழங்கள் உண்டு, பலவற்றை அழித்தார். இராவணனுடைய மகன் அக்ஷயாவை வதம் செய்தார். வேண்டுமென்றே இந்த்ரஜீத்திடம் பிடிபட்டுக்கொண்டவர், இராவணனின் அரண்மனைக்குச் சென்றார். அங்கே இராவணன் அனுமனைக் கொல்லுமாறு ஆணையிட்டான். விபீஷணன் அனுமன் ஒரு தூதன், தூதனைக் கொல்லக் கூடாதென்று நினைவுகூர, இராவணன் அனுமனை அவமானப்படுத்த அனுமனின் வாலிற்குத் தீ வைத்தான். அனுமன் ராம நாமாவைக் கூறக் கூற, அனுமனின் வால் நீண்டுக்கொண்டே சென்றது. அதனைக் கொண்டு இலங்கைக்கு தீ வைத்தார். பின்னர், கடலில் தீயை அணைத்து, சீதை நலமாக இருக்கிறாரா என்று பார்த்துக்கொண்டார். சீதையிடம் மறுமுறை இராமருடன் சந்திப்பதாக உறுதி அழைத்தார். பின்னர், இராமர், அங்கதன், ஜாம்பவாநனிடம் நடந்ததைக் கூறி இலங்கை நோக்கி படையுடன் கிளம்பினார்.  
இதனிடையே, இலங்கையில்,மண்டோதரியும் விபீஷணனும் சீதையைத் திருப்பி அனுப்புமாறு இராவணனை வேண்டினார். இராவணன் விபீஷணனை அவமானப்படுத்தித் திருப்பி அனுப்பினார். விபீஷணன் இராமருடன் சேர்ந்து கொண்டார். விபீஷணன் இராமரின் பாதங்களில் வீழ்ந்து ஆசிபெற்று, இராமரிடம் அடைக்கலம் கோரினார். கடலை எவ்வாறு கடக்கலாமென்று அனைவரும் ஆலோசித்தனர். அப்போது கடல் தேவதைகள், இராமரிடம் வானர சகோதரகள் நிலா மற்றும் நளா கடலைத் தாண்ட வரம் பெற்றிருப்பதாகக் கூறினார்.
# ராமசரிதமானஸ்

## கதை

### இலங்கா காண்டம்

**இலங்கா அத்யாயம்**  
ஜாம்பவான் அந்த சகோதரர்கள் நிலா மற்றும் நளாவைப் பாலம் காட்டுமாறு ஆணையிட்டடார். அவர்கள் அந்த மலை முழுவதையும் கொண்டும் பாலம் அமைத்தார்கள். இராமர் சிவனுக்காக இராமேஸ்வரத்தில் ஒரு கோவில் கட்ட வேண்டுமென்று எண்ணினார். பால வேலை முடிவடைந்தவுடன், இராமரின் படைகள் பாலத்தைக் கடந்து, இலங்கை அடைந்து, சுவேலா என்ற மலையின் அருகில் ஓய்வெடுத்தனர். இதை அறிந்த இராவணன் மேலும் கோபம் கொண்டான். மண்டோதரி இராவணனின் உயிருக்கு ஆசைப்பட்டு, சீதையைத் தீர்ப்பி அனுப்பி விடுமாறு கோரினாள். இராவணன் இராமரின் பலத்தை உதாசீனப்படுத்தி, மண்டோதரியைச் சாந்தமாக்கினான். பின்னர், அவன் மகன் பிரகஸ்தானும், தாயைப் போன்றே கூற, அது பலனில்லாது போனது.  
இதனிடயே, இராமர் ஜாம்பவானிடம் என்ன செய்வது என்று கேட்டார். ஜாம்பவான் அங்கதனைத் தூது அனுப்பலாமென்று கூறினார். இராவணனின் அரசவையில் அங்கதன் சென்று, இராவணன் தன்னைக் காப்பாற்றிக் கொள்ள இதுவே தருணம் என்றும்,இல்லை எனில் போர் தொடங்கும் என்றான்.  
முதல் நாள் போர் மிகவும் கொடுமையாக நடந்தது. இராவணன் தன்னுடைய படையில் பாதியை இழந்தான். இராவணனின் மகன் இந்த்ரஜித், இலக்குவனை சிறந்த ஆயுதத்தால் தாக்க, இலக்குவன் படுகாயமடைந்தான். அனுமன் சுஷேனா என்ற மருத்துவரை அழைத்து வந்தார். அவர் இலக்குவனைக் குணப்படுத்த இமாலய மலையில் கிடைக்கும் சஞ்சீவினி மூலிகையை எடுத்து வர வேண்டுமென்றார். அனுமன் அதனை எடுத்து வருவதாக இராமருக்கு உறுதி அளித்தார். அவரைத் தடுத்து நிறுத்த இராவணன் காலநேமி என்ற அரக்கியை அனுப்பினார். அவளை எளிதில் வென்ற அனுமன், மலையை கண்டு, மருந்து அதில் கண்டுபிடிக்க இயலாது போக, மலையைச் சுமந்து இலங்கை அடைந்தார்.  
அனுமன் மிகுந்த வேகத்தோடு இலங்கை வந்து கொண்டிருக்கும் போது, நந்திக்ராமம் அருகில் பராதனால் தவறுதலாகத் தாக்கபட்டார். பின்னர், நினைவு திரும்பி, பரதன் இராமரின் தம்பி என்று அறிந்து கொண்டார். இலங்கையில் , சஞ்சீவனி மருந்தினால் சூஷேனா இலக்குவனைக் குணப்படுத்தினார். இராமர் மிகுந்த அன்புடன் அனுமனை ஆரத் தழுவினார். இலக்குவனின் உடல்நிலை சரி ஆனதை அறிந்த இராவணன் சினம் கொண்டு கும்பகர்ணனை எழுப்பினார். இராமர் ஒரே அம்பால் அவனை வீழ்த்த, இராவணன் பயந்து போனான். பல்வேறு சக்திகளை வேண்டி இந்த்ரஜித் தவம் மேற்கொண்டான். அனுமனும் அங்கதனும் அதனை முறியடித்தனர். இலக்குவன் இந்த்ரஜித்தை வதம் செய்தான். இராமர் எத்தனையோ அம்புகள் எய்தும் இராவணன் மரிந்து போகாது போக, அவனை எவ்வாறு கொள்ள வேண்டும் என்று விபீஷணனிடம் வினவினான். பின்னர், அவ்வாறே இராவணனைக் கொன்றான்  
இராவணனுடைய இறுதிச் சடங்குகள் முடிந்த பின்னர், விபீஷணனிற்கு இலங்கையின் அரசனாக பட்டாபிஷேகம் செய்யப்பட்டது. அனுமன் இந்த் செய்தியை அசோக வனத்திலிருக்கும் சீதையிடம் சென்று கூறினார். முடிவில், இராமரும் சீதையும் ஒன்று கூடினர். அனைவரும் அயோத்திக்குத் திரும்ப எண்ணினர். இராமர், சீதை, இலக்குவன் மற்றும் சில மூத்த வானரர்கள் இராவணனின் புஷ்பக விமானத்தில் ஏறிச் சென்றனர்.
# ராமசரிதமானஸ்

## கதை

### உத்தர காண்டம்

இன்று, இராமர் அயோத்திக்குத் திரும்பி வருவதற்கு இன்னும் ஒரு நாள் இருக்கிறது. தம்பி பரதன் மிகுந்த கவலயோடு இருக்கிறான். அவன் 14 ஆண்டுகள் நந்திக்ராமத்தில் கண்ணீர் விட்டபடியே வாழ்ந்ததாக ஆசிரியர் குறிப்பிட்டுள்ளார்.அனுமன் பரதனைச் சந்தித்து அவர்கள் வந்து கொண்டிருப்பதாகக் கூறினார். பரதன் இந்த நற்செய்தியை அயோத்திக்குச் சென்று அனைவரிடமும் கூறினான். புஷ்பக விமானம் வந்து இறங்கியவுடன், மக்கள் அனைவரும் “ஸ்ரீராமசந்திரமூர்த்திக்கு ஜெயம்” என்று கூவினர். இராமரும், சீதையும் இலக்குவனும் வசிஷ்டரின் பாதம் தொட்டு ஆசி பெற்றுக்கொண்டனர். இறுதியில் , இராமர் பரதனை ஆரத் தழுவிக் கொண்டார். பின்னர், பட்டாபிஷேகத்தில் இராமர் மன்னராக முடி சூடிக் கொண்டார். அப்போது, சிவன் வந்து அந்த விழாவைக் கௌரவித்தார். பின்னர், எந்நாளும் இராமரின் பக்தனாக தான் இருக்க வேண்டுமென்று வாரம் பெற்றுக்கொண்டார்.
முடிவாக, இராமருக்கு இரட்டைக் குழந்தைகள் இலவன், குசன் இருக்கிறார்கள் என்றும், மற்ற சகோதரர்களுக்கும் இரு புதல்வர்கள் இருப்பதாகக் குறிப்பிடப்பட்டுள்ளது. நாரத முனிவரும் சனக முனிவரும் அயோத்திக்கு வந்து அந்த அழகான நகரத்தைக் கண்டனர்.
பின்னர், கக்புஷுன்டியின் சுயசரிதையில், கலியுகம் எவ்வாறு இருக்குமென்று கூறப்பட்டுள்ளது. இதனுடன் பார்வதியும் சிவனும், கக்புஷுன்டியும் கருடனும் உரையாடலை முடித்துக் கொண்டனர். யாக்யவல்க்கியரும் பரத்வாஜரும் உரையாடலை முடித்துக் கொண்டதாகக் கூறப்படவில்லை. இதனுடன், துளஸிதாஸர் இந்த நூலை முடித்துக் கொள்கிறார். சமஸ்க்ருதத்திலுள்ள ருத்ராஷ்டகம் இந்த காண்டத்தின் ஒரு பகுதி.
# ராமசரிதமானஸ்

## இராமசந்த்ரரின் அவதாரம்

பால காண்டத்தில், சிவன் இராமரின் கதையை பார்வதி தேவியிடம் கூறுவதாக எழுதப்பட்டிருந்தது. அப்பொழுது இராமர் பூமியில் அவதரித்ததற்கான ஐந்து காரணங்களைக் கூறுகிறார்.
# ராமசரிதமானஸ்

## இராமசந்த்ரரின் அவதாரம்

### படைப்புத் தொழிலின் சமன்பாடு

எப்பொழுதெல்லாம் தர்மம் குறைந்து அதர்மம் உலகில் பெருக்கத் தொடங்குகிறதோ, அப்போதெல்லாம் இறைவன் ஒரு அவதாரத்தில், பூமியைக் காப்பாற்றுவான் என்று பார்வதியிடம் சிவன் கூறுகிறார். அந்த அரக்கர்களை அழித்து, பூமியில் தர்மத்தை நிலைநாட்டுவான் இறைவன் என்கிறார். இதுவே இராமாவதாரத்தின் முதன்மையான நோக்கம்.
# ராமசரிதமானஸ்

## இராமசந்த்ரரின் அவதாரம்

### ஜயன் விஜயன்

சகோதரர்கள் ஜயன் விஜயன் இருவரும் பகவான் விஷ்ணுவின் வாயிற்காப்போர்கள். சனக முனிவர் மற்றும் அவரின் சகோதரர்களின் சாபத்தால் இருவரும் அரக்க குலத்தில் பிறக்க நேரிடுகிறது. அவர்கள் ஹிரண்யகசிபுவும் ஹிரண்யாக்ஷனும் ஆவர். இறைவன் வராக அவதாரம் எடுத்து ஹிரண்யாக்ஷனையும், நரசிம்ம அவதாரம் எடுத்து ஹிரண்யகசிபுவையும் அழித்தார். ஹரி தானே இவர்களை அழித்த போதும், சாபத்தின்படி இவர்கள் மூன்று பிறவி எடுக்க வேண்டுமென்பதால், இவர்கள் மோட்சம் அடையவில்லை. எனவே அவர்கள் இராவணனாகவும் கும்பகர்ணனாகவும் மறுபிறவி எடுத்தனர். ஹரி, இவர்களை அழிக்க இராமராக மனிதப் பிறவி எடுத்தார்.
# ராமசரிதமானஸ்

## இராமசந்த்ரரின் அவதாரம்

### நாரத முனியின் சாபம்

நாரத முனி பகவான் விஷ்ணுவை நினைத்துக் கொண்டே இமாலய மலையில் நடந்து சென்றார். அங்கு அவர் ஆழ்ந்த தியானத்திற்குச் சென்றார். அவரின் தவத்தைக் கண்ட இந்திரன் எங்கே தனது இந்திரலோகப் பதவிக்கு அபாயம் ஏற்பட்டு விடுமோ என்று பயந்தான். இந்திரன் காமதேவனை அழைத்து, நாரதரின் தவத்தைக் கலைக்குமாறு கூறினார். அவர் நறுமணமுள்ள மலர்கள், தென்றல், தேவலோகத்துப் பெண்கள் கொண்டும் கலைக்க முயற்சித்தார். ஆனால், அவை எதுவும் நாரதரைக் கலைக்கவில்லை. தன்னுடைய தோல்வியை ஒப்புக்கொண்டு, நாரதரின் கால்களில் விழுந்து மன்னிப்பு கோரினார் காமதேவன். இதை சிவனிடம் பெருமையாக நாரதர் கூறினார். சிவன் இக்கதையை ஹரியிடம் சொல்லக் கூடாதென்றார்.  
விஷ்ணுவைச் சந்தித்த நாரதர், கர்வத்தோடு சிவனின் வார்தையையும் மீறி இக்கதையைக் கூறினார். விஷ்ணு மேலும் நாரதரைப் புகழ, அளவில்லா கர்வத்தோடு நாரதர் கிளம்பினார். ஹரி லக்ஷ்மி தேவியிடம் தான் ஒரு திட்டம் வகுத்திருப்பதாகக் கூறி மாயையைத் தொடங்கினார். விஷ்ணு ஒரு மிக அழகான நகரத்தை உருவாக்கினார். அந்த நகரத்தின் மன்னர் ஷீலாநிதி, அவரின் அழகான மகள் விஷ்வமோகினி. நாரதர் ஆர்வத்துடன் அந்த நகரைச் சென்றடைந்தார். அங்கே அந்த மன்னனின் மகள் மீது காதல் கொண்டார். மன்னர் ஒரு தகுதியானவற்கே தன் மகளைத் தருவதாகக் கூறினார். நாரதர் இளவரசி தன்னைத் தேர்ந்தெடுக்க திட்டம் தீட்டினார்.  
நாரதர் ஹரியிடம் அளவில்லா அழகை வரமாகக் கேட்டார். ஹரி நாரதருக்கு எது நன்மையோ அதையே செய்வதாகக் கூறினார். உண்மையில், இராமர், நாரதரை ஒரு குரங்கைப் போல மாற்றினார். அரசவையிலிருந்த அனைவரும் அதைக் கண்டும் ஏதும் கூறவில்லை. கோபம் கொண்ட இளவரசி நாரதரை வெறுத்தாள். கண்ணாடியில் தன் முகம் கண்ட நாரதர், வைகுண்டத்திற்குச் சென்று ஹரியைத் தகாத வார்தைகளால் பேசினார் : “ஒரு குரங்கைப் போல நீ என்னை மாற்றியதால் குரங்குகள் உன்னுடைய தோழர்கள் ஆவார்கள். என்னை நீ வருத்தியதால், உன் மனைவியைப் பிரிந்து வருந்துவாய்” என்றார். ஹரியும் அதனை ஏற்றுக் கொண்டு, மாயையைக் கலைத்தார்.  
நாரதர் விஷ்வமோகினி உட்பட அனைத்தும் மாயை என்று அறிந்து கொண்டு சாபத்தை அழிக்குமாறு கூறினார். ஹரி அது தனது விருப்பம் என்று கூறி, எல்லா பாவங்களில் இருந்து விடுபட, ஹரி நாமாவைச் சொல்வதே சிறந்தது என்றார். நாரதர் தன்னுடைய இடத்திற்குச் சென்று நாமஸ்மரணை செய்யத் தொடங்கினார்.
# ராமசரிதமானஸ்

## இராமசந்த்ரரின் அவதாரம்

### ஸ்வயம்புவா மனுவும் ஷதரூபாவும்

ஸ்வயம்புவா மனுவின் மனைவி ஷதரூபா. மனு பல ஆண்டுகள் உலகை ஆண்டு, இறைவனின் கட்டளைகளை நிறைவேற்றினான். ஹரியின் பக்தனான அவன், ராஜ்யத்தை மகனிடம் கொடுத்து விட்டு, மனைவியுடன் காட்டில் சென்று தவம் செய்ய எண்ணினான். இருவரும் சரயு நதிக்கரையில் அமர்ந்து பன்னிரெண்டு எழுத்து மந்திரத்தை ஜபித்தனர். சிலர் அந்த மந்திரம் ஓம் நமோ பகவதே வாசுதேவாயா என்ற மும்மூர்த்திகளை அழைக்கும் மந்திரம் என்கிறார்கள் இராமபத்ராசார்யா அந்த மந்திரம் இராமருக்கும் சீதைக்குமான மந்திரம் என்கிறார்.  
இருவரும் முதலில் உணவையும், நீரையும் தியாகம் செய்தனர். பின்னர், காற்றைத் தியாகம் செய்ய எண்ணினர். பிரம்மா, விஷ்ணு, சிவன் அவர்களை அழைத்தும், முடிவில் அவர்கள் உறுதியாக இருந்தனர். அப்பொழுது, சொர்க்கத்திலிருந்து என்ன வரம் வேண்டுமென்று ஒரு குரல் கேட்டது. இராமரும் சீதையும் அழகான உருவத்தில் அவர்கள் முன் தோன்ற, பெருமகிழ்ச்சி அடைந்த இருவரும் தங்களுடைய எல்லா ஆசைகளும் நிறைவேறி விட்டதாகக் கூறினர். இறுதியாக, தனக்கு ஒரு நெடு நாள் ஆசை இருப்பதாகவும், இறைவன் தனக்கு மகனாகப் பிறக்க வேண்டும் என்பதே அது என்றும் கூறினான் மனு.  
இறைவன் அதை நிறைவேற்றுவதாகக் கூறினார். ஷதரூபாவும் அதுவே தன்னுடைய ஆவல் என்றாள். இறைவன் அவர்கள் இருவரையும் இந்திரனின் தலைநகரத்தில் வசிக்கச் செய்தார்.  
பின்னர், இருவரும் சிறிது காலத்திற்குப் பின், அயோத்தி மன்னன் தசரதானாகவும் கோசலையாகவும் பிறப்பார்கள் என்றார் இறைவன். அவர்கள் இருவருக்கும் மகனாக தானே அவதரிப்பதாகவும் கூறினார்.
# ராமசரிதமானஸ்

## இராமசந்த்ரரின் அவதாரம்

### மன்னன் பிரதாப்பானுவின் கதை

இராமர் பிறப்பதற்கு முன், யாக்யவல்க்கியர் பரத்வஜாரிடம் பிரதாப்பானுவின் கதையைக் கூறினார். கைக்கெய் என்ற நகரத்தின் மன்னன் சத்யகேது. அவருக்கு, பிரதாப்பானுவ, அரிமர்த்தனா என்று இரு புதல்வர்கள். அவரின் பிரதான மந்திரி தர்மருசி. சத்யகேது தனது ராஜ்யப் பொறுப்பை பிரதாப்பானுவிடம் ஒப்புவிக்க, பிரதாப்பானு உலகையே வெல்கிறார்.  
ஒரு முறை அவர் கானகத்திற்குச் செல்லும் பொது ஒரு கொடிய கரடியைக் கண்டார். அந்த கரடி காலகேது;அது அவரை விட்டு வெகு தூரம் செல்கிறது. பிரதப்பானு அதனைத் துரத்திக் கொண்டு வெகு தூரம் செல்கிறார். அப்போது தாகம் எடுக்க, அருகிலிருக்கும் ஒரு போலி முனிவரின் ஆஷ்ரமத்திற்குச் செல்கிறார். முன் நடந்த ஒரு சம்பவத்தால் கோபம் கொண்டிருந்த முனிவர், அவரை அவமானப்படுத்த எண்ணினார். முனிவரை அடையாளம் காணாத மன்னர், முனிவர் வரம் கேட்டவுடன், மறைந்து போகவும், இளமையோடு இருக்கவும் வரம் கேட்டார். ஆனால், அவை நிறைவேற, பல பிராமணர்களை உணவளித்து மகிழ்விக்க வேண்டுமென்றார் முனிவர்.  
முனிவர் மன்னரை ஓய்வெடுக்கச் சொல்லி, உணவு தயாரிக்கச் செல்வதாகக் கூறினார். மன்னர் மூன்று நாள் காத்திருந்தும் முனிவர் வராது போக, காலகேது ஒரு பூசாரியாக வந்து, மன்னரை அவையில் சந்தித்து, முனிவர் அவனை உணவு சமைக்க அனுப்பியிருப்பதாகக் கூறினார். மன்னர் எல்லா பிராமணர்களையும் அழைத்தார். அவர்கள் உண்ணும் முன், அந்த உணவு சுத்தம் இல்லாதது, அனைவரும் ஓடி விடுங்கள் என்று வானிலிருந்து ஒலி கேட்க, அனைவரும், மன்னரைச் சபித்தனர். அப்போது அந்த குரல், மன்னரின் மீது பிழை இல்லை என்று கூறி, சாபத்தைத் திரும்பப் பெற இயலாது என்பதால், அடுத்த பிறவியில், சாபத்தின் பலனை அவர்கள் அனுபவிக்கக் கடவது என்றது.  
சினம் கொண்ட மன்னர் காலக்கேதுவைத் தேடினார். அங்கு அவனைக் காணாது வருந்திய போது, பிராமணர்கள், அடுத்த பிறவியில் இறைவனே அவனை அழிப்பார் என்றார். சாபத்தின் படியே, அண்டை நாட்டு படையெடுப்பில் பிரதாப்பானு, அரிமர்த்தம், தர்மருசி ஆகியோர் மாண்டனர்.  
பிரதாப்பானு இராவணனாகவும், அரிமர்த்தம் கும்பகர்ணனாகவும், தர்மருசி விபீஷணனாகவும் மறுபிறவி எடுத்தனர். மூவரும், கடுந்தவம் செய்து பல வரங்கள் பெற்றனர்-இராவணன் மனிதப் பிறவி மற்றும் குரங்குப் பிறவிகளால் மட்டுமே தன்னைக் கொல்ல முடியும் என்றும், கும்பகர்ணன் ஆறு மாதம் இடை விடாத உறக்கம் வேண்டுமென்றும், விபீஷணன் ஹரியின் மேல் அளவற்ற பற்று வேண்டும் என்றும் வரங்களைப் பெற்றனர்.